12.6.2023.
HR
Službeni list Europske unije
C 204/11
2.1.3 Kolateralni zahtjevi
Općenito je korisno omogućiti središnjim drugim ugovornim stranama da kao kolateral prihvaćaju javna jamstva i jamstva javnih banaka.
ESB prepoznaje regulatorne napore Unije za ublažavanje izvanrednih likvidnosnih stresova koji proizlaze iz nedavnih razdoblja nezabilježene volatilnosti tržišta.
Međutim, kako bi se izbjegla svaka sumnja i s obzirom na to da se u prijedlogu ne spominju posebnosti jamstava komercijalnih banaka, ESB naglašava da ne podupire odobravanje neosiguranih jamstava poslovnih banaka kao trajnog prihvatljivog kolaterala (34).
Prihvaćanje neosiguranih jamstava komercijalnih banaka trebalo bi ostati privremena regulatorna mjera koja se primjenjuje samo na nefinancijske druge ugovorne strane.
Mogućnost trajnog prihvaćanja neosiguranih jamstava komercijalnih banaka predstavljala bi strukturnu promjenu u regulatornoj toleranciji rizika koja nadilazi cilj rješavanja izvanrednih likvidnosnih poteškoća nebankarskih institucija.
Osim toga, ESB upozorava da središnje druge ugovorne strane ne smiju prihvaćati jamstva poslovnih banaka od svih članova sustava poravnanja, uključujući financijske institucije, za razliku od trenutačno samo nefinancijskih drugih ugovornih strana.
Konačno, ESB predlaže proširenje područja primjene regulatornih tehničkih standarda koje je izradila ESMA, kojima se utvrđuju uvjeti pod kojima se jamstva poslovnih banaka mogu prihvatiti kao kolateral kako bi se uključila javna jamstva i jamstva javnih banaka.
Time bi se ESMA-i omogućilo da dodatno odredi relevantne kolateralne zahtjeve u pogledu javnih jamstava i jamstava javnih banaka.
2.1.4 Obveza izvješćivanja
ESB snažno podupire prijedlog za uklanjanje izuzeća iz zahtjeva za izvješćivanje za unutargrupne transakcije koje uključuju nefinancijsku drugu ugovornu stranu (35).
U kontekstu uvođenja tog izuzeća 2017.
ESB je utvrdio nekoliko negativnih posljedica za kvalitetu i korisnost podataka dostavljenih u skladu s EMIR-om, kao i za sposobnost nadležnih tijela da prate financijsku stabilnost u određenim područjima financijskih tržišta (36).
Te su posljedice i dalje relevantne.
Na primjer, nedostatak informacija o određenim unutargrupnim transakcijama ometao je ESB u izvršavanju njegovih zadaća povezanih s financijskom stabilnošću tijekom previranja na energetskim tržištima 2022.
Djelatnost nefinancijskih poduzeća čini vrlo velik udjel tržišta energetskih izvedenica.
Kao rezultat toga, nedostatak podataka o unutargrupnim transakcijama s najmanje jednom nefinancijskom drugom ugovornom stranom predstavljao je bitan nedostatak u sposobnosti ESB-a da prati taj segment tržišta izvedenica.
Općenito, na tržištima robnih izvedenica unutargrupne transakcije čine važan dio ukupnih bilateralnih izloženosti među sudionicima na tržištu, a njihovo utvrđivanje može otkriti važnost nekih velikih konglomerata iz perspektive financijske stabilnosti.
Iako su nedavna previranja uglavnom utjecala na energetske robne izvedenice, ne može se predvidjeti priroda budućih kriza.
Općenito, nedostatak potpune slike tržišta mogao bi ometati nadležna tijela u učinkovitom praćenju dinamike tržišta koja se brzo mijenja.
U tom je kontekstu važno napomenuti da Uredba (EU) br.
2015/2365 Europskog parlamenta i Vijeća (37) ne sadržava slična izuzeća za izvješćivanje o unutargrupnim repo transakcijama, transakcijama financiranja vrijednosnih papira i maržnim kreditima.
Uklanjanje izuzeća za unutargrupne transakcije koje uključuju nefinancijsku drugu ugovornu stranu iz zahtjeva za izvješćivanje iz EMIR-a važna je mjera za uspostavu potpune slike tržišta i postizanje dosljednosti među odgovarajućim uredbama.
(34) Vidjeti članak 1. točku 33.a prijedloga uredbe kojim se izmjenjuje članak 46. stavak 1.
EMIR-a.
(35) Vidjeti članak 1. točku 5.a prijedloga uredbe.
(36) Vidjeti stavke od 2.2.1. do 2.2.3.
Mišljenja CON/2017/42 Europske središnje banke od 11. listopada 2017. o prijedlogu uredbe Europskog parlamenta i Vijeća o izmjeni Uredbe (EU) br. 648/2012 u pogledu obveze poravnanja, obustave obveze poravnanja, zahtjeva za izvješćivanje, tehnika smanjenja rizika za ugovore o OTC izvedenicama čije se poravnanje ne obavlja posredstvom središnje druge ugovorne strane, registracije i nadzora trgovinskih repozitorija i zahtjeva za trgovinske repozitorije (SL C 385, 15.11.2017., str. 10.).
(37) Uredba (EU) 2015/2365 Europskog parlamenta i Vijeća od 25. studenoga 2015. o transparentnosti transakcija financiranja vrijednosnih papira i ponovne uporabe te o izmjeni Uredbe (EU) br. 648/2012 (SL L 337, 23.12.2015., str. 1.).